

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADONAČELNIK

KLASA: 021-05/14-01/04

URBROJ: 2186/12-03/21-14-4

Ivanec, 15. travnja 2014.

Na temelju članka 64. Statuta Grada Ivanca (Službeni vjesnik Varaždinske županije br. 21/09, 12/13, 23/13 - pročišćeni tekst), Gradonačelnik Grada Ivanca, donosi

**Z A K L J U Č A K**

Utvrđuje se prijedlog Odluke o osnivanju Savjeta za zaštitu potrošača javnih usluga, te se dostavlja Gradskom vijeću na razmatranje i donošenje.

GRADONAČELNIK:

Milorad Batinić, dipl.ing.



REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 021-05/14-01/04

URBROJ: 2186/12-03/21-14-3

Ivanec,

Na temelju članka 25. Zakona o zaštiti potrošača ( „Narodne novine“, br. 41/14) i članka 35. Statuta Grada Ivanca („Službeni vjesnik Varaždinske županije“ br. 21/09, 12/13 , 23/13- pročišćeni tekst) Gradsko vijeće Grada Ivanca, na\_\_\_\_\_ sjednici održanoj dana\_\_\_\_\_\_\_\_\_\_\_\_\_ 2014.g., donosi

**ODLUKU**

**o osnivanju Savjeta za zaštitu potrošača javnih usluga**

**Članak 1.**

Ovom Odlukom osniva se Savjet za zaštitu potrošača javnih usluga.

**Članak 2.**

Savjet za zaštitu potrošača javnih usluga osniva se kao savjetodavno tijelo gradskih tijela koja odlučuju o pravima i obvezama potrošača javnih usluga.

Gradska tijela odluke iz svoje nadležnosti donose nakon pribavljenog mišljenja Savjeta za zaštitu potrošača javnih usluga.

**Članak 3.**

Savjet za zaštitu potrošača javnih usluga sastoji se od tri člana.

Predsjednika i članove Savjeta za zaštitu potrošača imenuje Gradsko vijeće posebnom odlukom.

Jednog člana Savjeta za zaštitu potrošača javnih usluga Gradsko vijeće imenuje na prijedlog udruge za zaštitu potrošača.

**Članak 4**.

Ova Odluka objaviti će se Službenom vjesniku Varaždinske županije.

PREDSJEDNIK GRADSKOG

VIJEĆA IVANEC:

Edo Rajh

**O b r a z l o ž e n j e**

uz prijedlog Odluke o osnivanju Savjeta za zaštitu potrošača javnih usluga

Odluka o osnivanju Savjeta za zaštitu potrošača javnih usluga donosi se temeljem zakonske odredbe koju propisuje Zakon o zaštiti potrošača ( „Narodne novine“, br. 41/14).

Člankom 25. Zakona o zaštiti potrošača, propisano je da je jedinica lokalne i područne (regionalne) samouprave koja odlučuje o pravima i obvezama potrošača javnih usluga dužna osnovati savjetodavno tijelo u čijem sastavu mora biti i predstavnik udruga za zaštitu potrošača, ako djeluje na lokalnom području, te donositi odluke, nakon mišljenja savjetodavnog tijela na transparentan, objektivan i nediskriminirajući način.

Temeljem predmetne Odluke, imenovati će se predsjednik i članovi Savjeta potrošača javnih usluga, posebnom odlukom predstavničkog tijela.

Slijedom navedenog predlaže se Gradskom vijeću prihvaćanje i donošenje ove Odluke.

Upravni odjel za urbanizam,

komunalne poslove i zaštitu okoliša